Tervetuloa seuraamaan Herran päivä alkaa pian -opetussarjaa.
Viime kerralla puhuin pedosta, joka nousee kansojen merestä.
Tällä kertaa puhutaan toisesta pedosta, joka nousee maasta.
Ja siitä, mikä tämä peto on ja miksi se nousee juuri maasta.
Ilm. 13:11 "Ja minä näin toisen pedon nousevan maasta, -
ja sillä oli kaksi sarvea niinkuin karitsan sarvet, -
ja se puhui niinkuin lohikäärme."
Edellisellä kerralla näimme, että lohikäärme antoi ensimmäiselle -
globaalille, maailmanlaajuiselle pedolle voimansa.
Näimme, että tämä ensimmäinen peto sain lohikäärmeeltä voimansa -
ja myöskin tämä toinen peto saa lohikäärmeeltä voimansa.
Se puhuu niinkuin lohikäärme. Sillä on kaksi sarvea, jotka viittaavat ja -
puhuvat voimasta ja vallasta.
Yleensä maa on selitetty niin, että se viittaa Israeliin -
ja meri viittaa kansojen mereen.
Haluaisin tuoda vähän laajempaa näkökulmaa. Uskon, että maa viittaa -
tässä tapauksessa kaikkiin uskontoihin, -
jotka lupaa ikuista elämää -
tai jonkun näköistä elämää nykyisen elämän jälkeen.
Koko maailman väestöstä noin 12-15 prosenttia on ateisteja.
Ja uskonnottomia.
Uskonnoilla on valtava vaikutus -
tähän noin 8 miljardia ihmistä käsittävään väestöön.
Siksi tämä toinen peto, joka nousee maasta, -
viittaa hengellisiin johtajiin, joille lohikäärme antaa voimansa.
Ajatellaan vaikka muslimien mahdia tai hindujen maitreiaa, -
maailmanopettajaa.
Jeesus sanoi, että monta tulee minun nimessäni sanoen: -
'Minä olen Kristus'," monta tulee.
1. Joh. 2:18 kertoo, että monta antikristusta on jo lähtenyt liikkeelle.
Meillä on taipumus ajatella, että yksi peto nousee maasta, -
että kyse on yhdestä henkilöstä. Ei.
Kysymys on monesta hengellisestä johtajasta, -
jotka kaikki pyrkivät saamaan aikaan sen, että ihmiset kumartaisivat -
ensimmäistä petoa, josta puhuttiin viime kerralla.
Myöskin täällä sanotaan, "Ja se tekee suuria ihmeitä, niin että saa -
tulenkin taivaasta lankeamaan maahan ihmisten nähden".
Herran päivä tulee olemaan ihmeiden ja suurten merkkien aikakautta.
Ihmisiä tullaan eksyttämään ja pettämään maailmanlaajuisesti -
tämän toisen pedon kautta.
"Ja se villitsee maan päällä asuvaiset niillä ihmeillä"
Huomatkaa, avainsana tässä on villitsee.
Jumalan sana ja Jumalan henki saa aikaan meissä -
sisäisen rauhan, levon ja tasapainon.
Siksi Heprealaiskirje sanoo, että seuratkaa rauhaa kaikkien kanssa.
Mutta tämä peto villitsee.
2. Tess. 2 puhuu laittomuuden ihmisestä.
Monesti ajattelemme, että kyse on -
vain yhdestä ihmisestä, antikristuksesta. Ei.
Laittomuuden ihminen on kollektiivi.
Se puhuu ihmisistä, joista tulee laittomia.
Rajattomista ihmisistä, joilla ei ole enää rajoja.
Nämä ihmiset tulevat villiintymään Herran päivänä.
Miksi juuri lammas? Puhutaan sudesta lammasten vaatteissa.
Lammas viittaa Kristuksen lisäksi myös viattomuuteen ja puhtauteen.
Johonkin, joka näyttää vaarattomalta.
Matt. 24:11 kertoo, että monta väärää profeettaa nousee.
Huomatkaa, monta väärää profeettaa nousee. Matt. 24:11.
On tärkeä oivaltaa, että viimeisinä päivinä laiton ilmestyy.
"Tulemus tapahtuu saatanan vaikutuksesta -
valheen kaikella voimalla ja tunnusteoilla ja ihmeillä -
ja kaikilla vääryyden viettelyksillä niille, jotka joutuvat kadotukseen, -
sentähden etteivät ottaneet vastaan rakkautta totuuteen, -
voidaksensa pelastua." 2. Tess. 2:9-10
Jae 11 "Ja sentähden Jumala lähettää heille väkevän eksytyksen, -
niin että he uskovat valheen," Siis Jumala lähettää, -
koska on kysymys Herran päivästä, Herran päivän tuomioista, -
Jumala lähettää eksytyksen ja myöskin totuuden.
Jumala lähettää myös herätyksen.
Ne, jotka rakastavat Herraa ja Jumalan sanaa, eivät eksy.
Ei viisaat neitsyet eksy.
Heillä on yhteys sydämissään olevaan öljynlähteeseen.
Heillä on rakkaus Kristuksen sanaan, joka on jalkojemme lamppu.
Se kun loistaa kirkkaasti, näemme kulkea pimeässä -
emmekä kompastele.
Ilm. 13:12 "Ja se [toinen peto] käyttää kaikkea ensimmäisen pedon valtaa -
sen nähden ja saattaa maan ja siinä asuvaiset -
kumartamaan ensimmäistä petoa, sitä, jonka kuolinhaava parani."
Ensimmäinen peto oli seitsenpäinen järjestelmä, -
jota kävimme viime kerralla läpi, ja toinen peto pyrkii siihen, -
että ihmiset kumartaisivat ensimmäistä petoa.
Kaiken takana on lohikäärme, saatana, -
joka hallitsee ja pyrkii ohjaamaan, -
jolle Jumala antaa erityiset valtuudet Herran päivänä eksyttää.
Samalla Jumala antaa omalle kansalleen erityisen -
herätyksen hengen, joka pitää Jumalan kansan kirkkaassa valossa.
Se saa aikaan sen, että kaikki, jotka rakastavat ja seuraavat Jeesusta, -
pysyvät Kristuksen jalanjäljissä.
Eli mitä tämä toinen peto tarkoittaa? Kysymys on siitä, -
että uskonnolliset auktoriteetit tulevat yhdistymään jossain määrin.
Ajatellaan esimerkiksi krislamia, islamin ja kristinuskon yhdistymistä, -
mikä on täysin sielunvihollisen idea.
Tämä on yksi tekijä, joka valaisee tätä toista petoa.
Jos ajatellaan paavin puheita, -
paavi on kehottanut hyväksymään kaikki muutkin uskonnot.
Eli se ideologia, että kaikki tiet vievät Jumalan luo.
Tämä on toisen pedon sanoma.
Toinen peto tulee julistamaan rakkauden sanomaa, -
"universaali rakkaus pelastaa ihmiset".
Ei mitään vihaa, parannusta tai pyhitystä.
Uskon, että kristinuskon keskellä alkaa vaikuttaa voimakkaammin -
eksytys ja petos, ettei mitään pyhitystä tai hengellistä kasvua tarvita.
Heti, kun on tullut uskoon, on päässyt perille. Ei pyhitystä tai kasvua.
Hepr. 12:14 sanoo, että 'ilman pyhitystä' eli Herralle erottautumista,
ei kukaan ole näkevä Herraa.
Kerran pelastettu ei missään nimessä ole aina pelastettu.
Meidät on kutsuttu valvomaan, kasvamaan ja seuraamaan Jeesusta.
Tämä toinen peto saa ihmiset kumartamaan ensimmäistä petoa, -
lohikäärmeen hallitsemaa maailmaa, antikristillistä yhteiskuntaa.
Eli toinen peto pyrkii syöttämään ihmisiä tuolle ensimmäiselle pedolle, -
joka on antikristillinen järjestelmä tässä maailmassa.
Viime kerralla kävimme sitä lävitse.
1. Joh. 2:15 sanoo näin: -
"Älkää rakastako maailmaa älkääkä sitä, mikä maailmassa on.
Jos joku maailmaa rakastaa, niin Isän rakkaus ei ole hänessä."
On äärettömän tärkeä oivaltaa, -
että Herran päivänä tulee suuri petos tänne maailmaan.
Tältä petokselta ei pelastu sillä, että seuraa nettiprofeettoja, -
jotka osoittaa, että toi ja toi on väärää, -
vaan sillä, että meillä on henkilökohtainen rakkaus -
Jumalan sanaan ja yhteys Jumalan henkeen.
Sitä kautta pelastumme ja Pyhä Henki näyttää meille totuuden Sanasta -
ja kuka opettaa väärää ja kuka ei.
Toinen peto, Ilm. 13:14, "Ja se villitsee maan päällä asuvaiset -
niillä ihmeillä, joita sen sallittiin tehdä pedon nähden; -
se yllyttää maan päällä asuvaiset tekemään sen pedon kuvan, -
jossa oli miekanhaava ja joka virkosi."
Tämä sana 'kuva' on kreikankielellä 'eikon'.
Se tarkoittaa samankaltaisuutta.
Eli tämä toinen peto ohjaa ihmisiä kohti maailmaa, -
kohti globaalia ensimmäisen pedon järjestelmää, -
että ihmiset antautuvat sen laille -
ja villitsee ihmiset palvelemaan ensimmäistä petoa.
Se on antikristillinen yhteiskunta, -
joka pyrkii muokkaamaan kaikki ihmiset samanlaisiksi, -
että kaikki ajattelevat kuten saatana ja peto ajattelevat.
Perehdytään tähän, mikä on pedon kuva.
Samankaltaisuus kuin peto.
Jumala loi ihmisen omaksi kuvakseen, -
hepreaksi tselem, eli taas samankaltaisuus.
Jumala loi ihmisestä samankaltaisen kuin Hän itse on.
1. Moos. 1:27 kertoo siitä.
2. Kor. 3:18 "Mutta me kaikki, jotka peittämättömin kasvoin katselemme -
Herran kirkkautta kuin kuvastimesta, -
muutumme saman kuvan kaltaisiksi -
kirkkaudesta kirkkauteen, niinkuin muuttaa Herra, joka on Henki."
Jumalan sana siis muuttaa. Tämä on kuin peili.
Tästä näemme Jeesuksen ja opimme näkemään Sanan syvyyteen.
Näemme Jeesuksen kasvot tässä ja alamme nähdä omat kasvomme.
Me muutumme saman kuvan kaltaisiksi.
Jos ajatellaan, että muutumme pedon kuvan kaltaisiksi, -
niin sama Raamatun idea. Raamattua pitää aina tulkita Raamatulla.
Ajatellaan esimerkiksi Aadamin poikaa Seetiä.
Aadamin poika Seet tuli Aadamin kaltaiseksi -
ja hänestä tuli Aadamin kuva. 1. Moos. 5:3.
Mutta sielunvihollinen yrittää tehdä ihmisistä pedonkaltaisia, pedon kuvia.
Tit. 1:12 sanoo näin -
"Petturi Kreetan mies, peto ilkeä" Ilkeä peto.
Eli ihminen, joka muuttuu pedonkaltaiseksi -
alkaa ajattelemaan ja toimimaan kuten peto.
Millainen on peto? Peto raatelee, saalistaa, on tunteeton.
Jos susi saalistaa jäniksen, niin ei se itke jäniksen ruumiin vieressä: -
"Voi että, kun tuli tapettua tämä". Se saalistaa ja syö.
Esimerkiksi Paavali puhui pedoista. Hän taisteli petoja vastaan Efesossa.
Eli hän taisteli sielujen voittamista vastustavia petoihmisiä vastaan.
1. Kor. 15:32
Millainen on pedonkaltainen ihminen?
Hän ajattelee esimerkiksi, että naisella on oikeus omaan ruumiiseensa.
Hänellä on siis oikeus aborttiin, jos hän ei halua lasta.
Tällainen on pedonkaltainen ihminen.
Toinen pedonkaltainen ihminen hyväksyy armomurhan.
Ajattelee, että ihmisellä on itsemääräämisoikeus.
"Minulla on oikeus päättää oma elämäni, jos haluan niin."
Hitlerhän meni tässä vielä paljon pitemmälle -
ajatellessaan, että Saksalla oli oikeus tuhota -
juutalaiset, vähemmistöt, romanit jne.
Se on pedonkaltaisuutta. Silloin ihmisistä tulee pedonkuvia.
Lopulta Herran päivänä pedonkaltaiset vainoavat uskovia, -
koska uskovat eivät ole pedonkaltaisia.
Uskovat ovat lampaankaltaisia.
Ilm. 13:15 sanoo näin: "Ja sille annettiin valta -
antaa pedon kuvalle henki, -
että pedon kuva puhuisikin ja saisi aikaan, -
että ketkä vain eivät kumartaneet pedon kuvaa, ne tapettaisiin."
Tästä näemme pedonkaltaiset ihmiset, -
joita kuvataan Ilm. 17:3 ja 6.
Siellä nainen ratsastaa pedolla.
Nainen ratsastaa helakanpunaisella pedolla ja on juopunut pyhien verestä.
Tämä kertoo Herran päivän aikaisista ihmisistä, -
jotka juopuvat demonisesta voimasta.
Demonithan pyrkii aina pääsemään ihmisen vereen, -
koska ihmisen sielu on veressä, kuten Raamattu selkeästi sanoo.
Demonit, jotka ovat henkiolentoja, pyrkivät pääsemään ihmisen vereen.
Siksi tämä nainen, joka ratsasti helakanpunaisella pedolla, -
juopui pyhin verestä. Hänellä oli malja, josta hän joi.
Siinä oli ikäänkuin pyhien verta.
Täällä sanottiin, Ilm. 17:6, "Ja minä näin sen naisen olevan juovuksissa -
pyhien verestä ja Jeesuksen todistajain verestä; -
ja nähdessäni hänet minä suuresti ihmettelin."
Tässä kerrotaan Babylonista, -
että se on maan porttojen ja kauhistuksien äiti, -
eli suuri kaupunki mutta se on myös saatanan morsian.
Aivan kuten Kristuksen seurakunta on Kristuksen morsian, -
saatanalla on oma morsian.
Saatanan omat haluavat liittoutua saatanan, valheen isän kanssa.
Valheen isä on suuri sielujen voittaja.
Pyrkii voittamaan sieluja Herran päivänä mahdollisimman paljon -
ja viemään ne mukanaan helvettiin, iankaikkiseen tuleen.
Tämä toinen peto välittää demonista, profeetallista voimaa ihmisille, -
joilla on pedon luonne.
Yksi, ei ehkä kovin hyvä, esimerkki on äiti Amma.
Ihmiset menevät ympäri maailmaa, että äiti Amma halaa heitä -
ja välittää demonista voimaa näille ihmisille.
Näin ihmiset tulee demonien sitomiksi ja vihollisen hallitsemiksi.
Otetaan radikaalit islamistisaarnaajat, jotka kiertelee ympäri maailmaa -
ja kiihottaa tavallisia islamuskoisia tekemään veritekoja.
Nämä juuri ovat pedonkaltaisia ihmisiä, -
jotka pyrkivät saamaan ihmiset kumartamaan ensimmäistä petoa.
Peto tulee vainoamaan pyhiä maailmanlaajuisesti.
Ilm. 13:7 "Ja sille annettiin valta käydä sotaa pyhiä vastaan -
ja voittaa heidät". Huomatkaa, kun peto nousee kansojen merestä, -
pyhiä on maan päällä.
"ja sen valtaan annettiin kaikki sukukunnat ja kansat -
ja kielet ja kansanheimot." Ensimmäinen peto -
vaikuttaa kaikkialla ja toinen peto pyrkii siihen, -
että ihmiset kumartavat ensimmäistä petoa.
Koska pyhät eivät kumarra ensimmäistä petoa -
eivätkä rakasta maailmaa vaan erottautuu maailmasta, -
eivätkä hyväksy ensimmäisen pedon säätämiä antikristillisiä lakeja, -
peto tulee vainoamaan uskovia ja -
toinenkin peto tulee vainoamaan elävässä uskossa olevia.
Ilm. 12:14 kertoo, kuinka vaimo, nainen, joka synnyttää poikalapsen -
pakenee erämaahan.
Pois Babyloniasta, pois markkinatalouden hallinta-alueelta.
Toinen peto saa kaikki, pienet ja suuret, sekä rikkaat että köyhät, -
sekä vapaat että orjat, panemaan merkin -
[karagma = leima, kaiverrus] oikeaan käteensä tai otsaansa.
Karagma-sanan juurisana on grapho, -
joka tarkoittaa kirjoittamista.
Tämä merkki tulee joko oikeaan käteen, joka viittaa tekoihin, -
tai otsaan, joka viittaa tahtoon ja ajatuksiin.
Merkkinä tulee olemaan pedon nimi tai sen nimen luku.
Tämä viittaa siihen, että pedon- kaltaiseksi muuttuneella ihmisellä -
on pedon ideologia kirjoitettuna hänen mieleensä, -
joten hän ajattelee ja toimii kuten peto.
Tämä on se todellinen pedonmerkki.
Saatat pettyä. "Eikö se ollutkaan se piisiru, -
joka saa ihmisen DNA:n muuttumaan? Eikö se piisiru ohjaakaan ihmistä?"
Ei ohjaa. Saatana tulee ohjaamaan ihmisiä Herran päivänä, ei piisiru.
5. Moos. 6:8. Jos me jälleen tulkitaan Raamattua Raamatulla, -
niin Jumala käski alunperin sitomaan Jumalan omat sanat merkiksi -
juutalaisten ja Israelin kansan käteen.
"...olkoot muistolauseena sinun otsallasi."
Olet nähnyt raamatunlausekoteloita juutalaisten otsassa ja kädessä.
Idea on aivan sama.
Olkoon Jumalan sana kirjoitettu otsaasi, mieleesi, -
ohjatkoon Jumalan sana tekojasi.
Aivan samanlailla peto pyrkii saamaan aikaan sen, -
että pedon ideologia ohjaa ihmisten ajatuksia ja tekoja.
Ilmestyskirja 14:1 sanoo näin: -
"Ja minä näin, ja katso, Karitsa seisoi Siionin vuorella, ja hänen kanssaan -
sata neljäkymmentä neljä tuhatta, joiden otsaan oli kirjoitettu -
hänen nimensä ja hänen Isänsä nimi."
Eli 144 000:lla ei ollut uuden Jerusalemin piisirua otsassa -
vaan siihen oli kirjoitettu Jumalan sanan kautta sisäistetty sana, -
ja he rakastaa Jumalan sanaa.
Jumalan sana ohjaa heidän elämäänsä.
Myös Kainilla oli Jumalan antama väkivaltaisuuden merkki.
Jumala laittoi Kainiin merkin, ettei kukaan mene koskemaan Kainiin, -
koska hänelle tullaan heti kostamaan.
Merkki hepreankielellä on 'of', 1. Moos 4:15, -
se tarkoittaa signaalia ja varoitusta.
Älä koske Kainiin. Jos soitat suutasi tälle miehelle, hän tappaa sinut.
Radikaali-islamisteilla on otsaliinassa väkivaltaisuuden merkki.
He ylistää Allahia, omaa jumalaansa, siinä on väkivaltaisuuden merkki.
Voit ajatella, etteikö se elektroninen maksutapa tulekaan. Kyllä tulee.
Emme vielä tiedä millainen se tulee olemaan, emmekä tiedä -
kuuluuko merkkiin ideologinen tunnustautuminen.
Jos siihen kuuluu, jos elektroniseen maksutapaan sisältyy se, -
että minun tulee antautua pedonjärjestelmään, -
niin tietenkään tällaista sirua tai maksutapaa ei pidä ottaa.
Emme vielä tiedä, mikä lopullinen maksutapa tulee olemaan.
Ilm. 13:17 "ettei kukaan muu voisi ostaa eikä myydä kuin se, -
jossa on merkki: pedon nimi tai sen nimen luku."
Eli ilman merkkiä ei voi ostaa eikä myydä, -
mitä ensimmäinen peto tarjoaa. Tämän takia monet uskoo vakaasti, -
että tässä on jokin ulkonainen, elektroninen laite, siru tai vastaava.
Mutta, ystävä, pysähdypä miettimään, millaista on Raamatullinen ostaminen.
Raamatullinen ostaminen.
Täällä sanotaan, että Jeesus käski Laodikean uskovia -
ostamaan silmävoidetta.
Jes. 55:1 "osta ilman rahaa".
Aina on jonkinlainen hinta. Omistautuminen Jumalalle, -
ajan viettäminen Jumalan kanssa vaaditaan siihen, -
että voin ostaa totuutta enkä myydä totuutta.
Sananl. 23:23 "Osta totuutta, älä myy, osta viisautta, kuria ja ymmärrystä."
Ensimmäinen peto tarjoaa sitä, että ostamme tämän maailman tuotteita, -
rakastamme sitä.
Ihminen, joka on pedonkaltainen, rakastaa ostaa tästä maailmasta -
ja keskittyy tähän maailmaan. Ostaa ensimmäisen pedon tuotteita.
Ilm. 18 käskee uskovia lähtemään ulos Babyloniasta -
ja kertoo, että tämä markkinatalous tuhoutuu.
Lusifer, joka oli ensimmäinen suuri kaupankävijä, myi totuutta pois.
Hän ei halunnut päästä läheiseen yhteyteen Jumalan kanssa.
Hän osti tiedonpuun hedelmää.
Hänestä tuli lopulta täydellisen paha.
Samoin tämän päivän ihmiset, jotka menevät ja ostavat tietoa, -
eivätkä viisautta tai Jumalan sanaa, -
tulevat Lusiferin, eli saatanan kaltaisiksi.
Herran päivänä jumalattomien syntien mitta on täysi.
He ovat tehneet kuolemansynnin.
Ihminen, jolla on pedonmerkki, joka on muuttunut pedonkaltaiseksi, -
ei voi enää muuttua tai tehdä parannusta.
"Tässä on viisaus. Jolla ymmärrys on, se laskekoon pedon luvun; -
sillä se on ihmisen luku. Ja sen luku on kuusisataa kuusikymmentä kuusi."
Teidätkö, että Jeesus tehtiin ristillä synniksi?
Hänen päälleen ei pelkästään laskettu syntejä, -
vaan hänet tehtiin ihmisenä synniksi, -
vaskikäärmeeksi, joka on peto.
Jeesus tehtiin ikäänkuin pedoksi meidän tähtemme.
Kristuksessa uudestisyntynyt uskova tehdään vanhurskaudeksi.
Meitä ei pelkästään julisteta vanhurskaiksi -
vaan meidät tehdään vanhurskaudeksi.
Koko olemukseltamme uuden sisäisen ihmisen puolesta vanhurskaudeksi.
Tämä uusi luomus on vapautettu kokonaan pedon luonteesta.
2. Kor. 5:21 sanoo tämän.
Tätä kannattaa oikeasti pohtia.
666 liittyy oleellisesti ristiinnaulittuun Kristukseen, -
ja jokaiseen ensimmäisen Aadamin jälkeläiseen, joka on naulittu ristille.
Tiedätkö, että hepreaksi naula on 'vav' -
ja tällä sanalla on lukuarvo 6.
Jeesus naulittiin ristille kolmella naulalla, -
vav, vav, vav = kuusi, kuusi, kuusi.
Eli 666 on ihmisen luku. Jeesus tehtiin syntiseksi ihmiseksi, -
jotta meidät tehtäisiin vanhurs- kaudeksi, Kristuksen kaltaisiksi.
Meidän vanha ihmisemme, kuten Room. 6:6 kertoo, on naulittu ristille.
Meidän vanha ihmisemme on kuollut ja nyt meissä on -
uusi sisäinen ihminen, joka on tehty vanhurskaudeksi -
ja me olemme vapaita pedon luonteesta.
Tietenkin meissä on vielä liha, jonka täytyy kuolla ristillä.
Seuraavassa jaksossa puhun suuresta tulvasta ja pelastusarkista.
Siunausta.
Tekstitys: A. Eskola